《次韵通甫至日》
宋代·方一夔

先生熨眼洗浮埃，共看梅边节物来。破闷好诗胜搔背，浇寒新酒似淋灰。

宾主风裁推滕阁，弟子声名咏有台。怜我岁华相逐老，应将暖律发枯荄。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。